46 Modingwana Bele+ o khuname,+ modingwana Nebo o iname; diswantšho+ tša yona di gafetšwe dibata le diruiwa, merwalo le dithoto tša yona di rwešitšwe diphoofolo tše di lapilego. 2 Medimo ye e tla inama; ka moka e tla khunama; ga e kgone go hlakodiša diswantšho+ tša yona tšeo di rwelwego, eupša yona* e tla išwa bothopša.+ 3 “Ntheetšeng, lena ba ntlo ya Jakobo, lena mašaledi ka moka a ntlo ya Isiraele,+ bao ke le rwelego go tloga ka mpeng, bao ke le rwelego go tloga ka popelong.+ 4 Gaešita le botšofading bja motho ke dula e le Nna wa ka mehla;+ ke tla dula ke mo rwele le bohlogoputsweng bja gagwe.+ Nna ke tla gata mogato,+ e le gore ke le rwale, ke le thekge gomme ke le hlakodiše.+ 5 “Le tla ntshwantšha+ goba la ntekanya goba la mpapiša le mang yo nna le yena re ka swanago?+ 6 Go na le bao ba tšhollago gauta ka bontši dikhwameng, ba ela silifera sekaleng. Ba thwala morudi wa tšhipi gomme o dira modimo ka yona.+ Ba wela pele ga wona, ee, ba a o khunamela.+ 7 Ba o rwala magetleng+ ba o bea lefelong la wona gore o eme o sa šišinyege. Ga o šuthe moo o emego gona.+ Motho o a o llela, fela ga o arabe; ga o phološe motho tlalelong ya gagwe.+ 8 “Gopolang tše, gore le rape sebete. Di beeng pelong,+ lena bao ba tshelago molao.+ 9 Gopolang dilo tša pele tša kgalekgale,+ gore ke nna Modimo+ gomme ga go na Modimo yo mongwe+ goba le ge e le mang yo a swanago le nna;+ 10 Yo a bolelago go tloga mathomong dilo tša mafelelo,+ le yo a bolelago go tloga kgale dilo tšeo di sešogo tša dirwa;+ Yo a rego: ‘Morero wa ka o tla phethega,+ gomme ke tla dira tšohle tšeo di nkgahlago’;+ 11 Yo a bitšago nonyana ya go ja nama ka bohlabatšatši,+ yo a bitšago motho nageng ya kgole gore a tlo phetha morero wa ka.+ E bile ke o boletše, ke tla o phethagatša.+ Ke o hlamile, e bile ke tla o phetha.+ 12 “Ntheetšeng lena ba dipelo tše thata,+ lena bao le lego kgole le toko.+ 13 Ke batameditše toko+ ya ka. Ga e kgole+ gomme phološo ya ka e ka se diege.+ Tsione ke tla e nea phološo, ka nea Isiraele botse bja ka.”+